Saksbehandlerne er inndelt i ulike grupper som består av 5–7 personer. I gruppene blir sakene diskutert og svarene godkjent. Gruppen blir dermed kollektivt ansvarlig for den enkelte sak, selv om det er én saksbehandler som har hovedansvaret for sin klient. Denne arbeidsformen er valgt ut fra kvalitetssikringshensyn. Siden alle saksbehandlere er studenter, er dette en viktig måte å sikre bistandens kvalitet på. Alle svar skal i prinsippet gis skriftlig, og saksbehandlingstiden er normalt tre uker.